Mercedes-Benz W111

Mercedes-Benz W111 on vuosina 1959–1971 valmistettu Mercedes-Benz loistoautomalli. Yhteensä autoja valmistettiin 370 807 kappaletta sedan, coupé ja cabriolet-malleina. Sarjan edeltäjä oli ponttooni-malliston Mercedes-Benz W180 ja seuraaja (sedan-mallit) oli vuosina 1965-1972 valmistettu Mercedes-Benz W108. Autosta valmistettiin myös samaa pohjalevyä käyttäen ylellisemmin varusteltua Mercedes-Benz W112-mallia sekä pienempää siipimallista Mercedes-Benz W110.

Kehittely 
Mercedes-Benz esitteli vuonna 1959 Frankfurtin autonäyttelyssä uuden ponttooni-mallit korvaavan sedanin, W111. Muotoilun lähtökohtana oli ollut matkustamon kasvattaminen ajomukavuuden ja näkyvyyden parantamiseksi ponttooni-malleihin verrattuna. Auton turvallisuus-suunnittelussa oli otettu ensimmäisenä maailmassa käyttöön Béla Barényin kehittelemät, Mercedes-Benzin vuonna 1952 patentoimat kolaritilanteessa asteittain kokoonpuristuvat törmäysvyöhykkeet.

Ajoneuvon kori oli jaettu kolmeen vyöhykkeeseen: vankasti rakennettu matkustamoa suojasi takana pitkä, runsaan kapasiteetin tuonut tavaratila ja edessä pitkä moottoritila.
Mercedes-Benz suoritti 10. syyskuuta 1959 ensimmäisen kolaritestinsä käyttäen samaa korisuunnittelua (lyhyempää keulaa) käyttänyttä Mercedes-Benz W110:tä.

Vähemmillä kromikoristeilla ja sirommilla takavaloilla varusteltu perusmalli 220 b:n kori toimi perustana W110:lle, joka julkistettiin 1961 yhdessä ylellisemmän W112-sarjan ja 2-ovisten 220 SE-mallien kanssa.
Sedan-mallien muotoilusta vastasi Friedrich Geiger ja coupé/cabriolet-mallien muotoilusta vastasi Geigerin alaisena työskennellyt Paul Bracq. Bracqin hillitty muotoilukieli tuli vaikuttamaan suuresti 60-luvun Mercedes-Benz -malleihin, kuten 600 Großer Mercedes, 230SL Pagoda ja W108/W109.

Moottorivalikoima koostui pääosin kuusisylinterisistä rivimoottoreista. 2-oviset 280 SE 3.5-erikoismallit käyttivät 3499cm3 V8-moottoreita. W111 on myös W112-sarjan ohella nykyiseen S-sarjaan suuresti vaikuttanut Mercedes-Benzin automalli.

Coupé ja cabriolet 
Coupe- ja cabriolet-mallien valmistus jatkui sedan-mallien jälkeen koska sedan-mallit korvanneista W108/W109-sarjoista ei ollut 2-ovista versiota saatavilla, ja tätä markkinarakoa täytettiin W111 ja W112-sarjojen 2-ovisilla malleilla kunnes C107-sarja ilmestyi markkinoille 1971.

Mercedes-Benz W111 -mallit

Malliston aikajana

Lähteet

Aiheesta muualla 

W111
F-segmentin autot
1950-luvun autot
1960-luvun autot
1970-luvun autot